Αγαπητοί φίλοι και φίλες αγαπητά μέλη

Φέτος αποφάσισα να ξεκινήσω τον απολογισμό του Σωματείου μας με ένα ερώτημα που χρόνια ταλανίζει και προβληματίζει όλους μας.

Όμως ακόμη και αν δεν έχει ποτέ απασχολήσει κανένας μας έρχεται το σωματείο μας να πρωτοτυπήσει και να θέση επί τάπητος το μέγα αυτό ερώτημα:

ΓΙΑΤΙ ΚΟΒΟΥΜΕ ΒΑΣΙΛΟΠΙΤΑ;;

Ο καθένας θα δώσει την δική του απάντηση όπως:

γιατί είναι έθιμο που καθιερώθηκε σε ανάμνηση ενός ιστορικού γεγονότος ή

γιατί το ίδιο έθιμο είχαν οι αρχαίοι λαοί, Έλληνες και Ρωμαίοι ή

γιατί έτσι το βρήκαμε και το συνεχίζουμε μιας και είναι μια όμορφη συνήθεια που προσφέρει χαρά και γέλιο και

γιατί αποτελεί έναν λόγο να συναθροιζόμαστε και να ανταλλάσσουμε ευχές και δώρα για το νέο έτος που ξεκινάει.

Αυτοί και άλλοι λόγοι που δεν είναι της παρούσης απαντούν σε αυτό το ερώτημα.

Όμως εμείς στο Αθλητικό Επιστημονικό Πολιτιστικό Σωματείο το ΑΘΛΕΠΟΛΙΣ θεωρούμε την κοπή της βασιλόπιτας ως πρόσχημα προκειμένου να σας επαναλάβουμε το δικό μας μήνυμα ότι ο αθλητισμός η επιστήμη και ο πολιτισμός δεν διαφέρουν… και ξέρετε γιατί …γατί και τα τρία απαιτούν συλλογικότητα.

Συλλογικότητα λοιπόν που ήδη από την εποχή των σπηλαίων αποτελούσε τεκμηριωμένα την ανάγκη οι άνθρωποι να μαζεύονται μπροστά από μια φωτιά την εστία αργότερα για να φάνε και να συζητήσουν.

Σήμερα φωτιά δεν έχουμε αλλά φωτιές θα ανάψει αυτή η βασιλόπιτα. Σάς καλέσαμε λοιπόν να βρεθούμε για να μοιραστούμε το βαθύτερο νόημα που εμείς στο Σωματείο μας με τις όποιες μεταξύ διαφορές μας δίνουμε στο ΕΜΕΙΣ και στο ΜΑΖΙ, αφού ως γνωστόν από την εποχή του στρατηγού Μακρυγιάννη η ελληνική κοινωνία νοσεί και νοσεί ως τις μέρες μας, από βαθύτατο ατομικισμό.

Ο πολιτισμός σήμερα δεν είναι ατομική υπόθεση ούτε στο πλαίσιο μυστηριωδών ταγμάτων τύπου illuminati, ούτε η επιστήμη αναπτύσσεται πίσω από κλειστές πόρτες εργαστηρίων από τρελούς επιστήμονες τύπου Φραγκενστάιν.

Σήμερα η διάχυση της γνώσης και της πληροφορίας είναι πιο αστραπιαία από ποτέ. Βιώνουμε την απαρχή της 4ης βιομηχανικής επανάστασης, επιδιώκουμε την Artificial Intelligence, και δαπανώνται τεράστιοι πόροι στην τεχνολογία το deep learing, σε έναν κόσμο που ήδη έχει απαλλαχτεί από τις αγκυλώσεις και τα κόμπλεξ του παρελθόντος, σε έναν κόσμο που κάθε λεπτό μας ξεπερνάει.

Έχοντας λοιπόν στο νου μας αυτά εμείς στο σωματείο μας παραφράζουμε την ρήση του εθνικού μας ποιητή Διονυσίου Σολωμού που έλεγε ότι: «Όποιος ελεύθερα συλλογάται, συλλογάται καλά» ως εξής «όποιος συλλογάται συλλογικά καλά συλλογάται». Γι’ αυτό πιστεύουμε σε ένα ανοιχτό πολιτισμό με όλους απ΄όλους και σε μια επιστήμη προσβάσιμη απ’ όλους.

Για μας αυτό είναι το μήνυμα αυτής της βασιλόπιτας. Βήμα σε όλους ώστε όλοι να ακουστούν όλοι να διαβαστούν και όλοι να αθληθούν. Αυτός είναι ο Αθλος να συνδημιουργείς, να συμπράττεις να κατακτήσεις την συναντίληψη.

Με αυτήν την οπτική και αυτό το πνεύμα το σωματείο μας την χρόνια που πέρασε πραγματοποίησε:

1. Δύο εκθέσεις φωτογραφίας με θέμα τον ΧΡΟΝΟ μία στο κέντρο της Αθήνας στο booze cocoperativa και μία στο πολιτιστικό του Γέρακα
2. Εκδώσαμε 12 βιβλία λογοτεχνικά, επιστημονικά και ιστορικά
3. Προκηρύξαμε τον δεύτερο λογοτεχνικό διαγωνισμό ΔΗΜΩΦΕΛΕΙΑ 2018 ποίησης και παραμυθιού με θέμα την Μύρτιδα
4. Συμμετείχαμε στην απονομή βραβείων ποίησης της βιβλιοθήκης Σπάρτου που πραγματοποιήθηκες την εταιρεία Ελλήνων λογοτεχνών
5. Πραγματοποιήσαμε πέντε φωτογραφικές εξορμήσεις με τον φωτογραφικό μας όμιλο Πρίσμα
6. Και το Ιούνιο στην πλατεία Μακεδονίας στον Γέρακα πραγματοποιήσαμε την πρώτη γιορτή Ευρωπαϊκής Μέρας Μουσικής 2018 υπό την καλλιτεχνική διεύθυνση του μέλους μας κ. Βασίλη Ράπτη.

Χωρίς επαναπαυόμαστε και με πιο εμπείρους ρυθμούς οργανώνουμε για το τρέχον έτος:

1. Δύο παρουσιάσεις βιβλίου η μία με συνέργειες του θαυμάσιου ΠΟΛΥΧΩΡΟΥ 17 στην Καλλιθέα του κ. Κώστα Γιαννάκου και η άλλη στην εταιρεία Ελλήνων λογοτεχνών.
2. Την ευρωπαϊκή μέρα μουσικής 2019 πάλι στην πλατεία Μακεδονίας στον Γέρακα στις 22 Ιουνίου σε συνεργασία με τον Δήμο Παλλήνης.
3. Την απονομή των βραβείων του λογοτεχνικού διαγωνισμού ΔΗΜΩΦΕΛΕΙΑ 2018.
4. Την προκήρυξη του νέου μας διαγωνισμού ΔΗΜΩΦΕΛΕΙΑ 2019 που θα έχει μικτό χαρακτήρα διηγήματος και μουσικής.
5. Την έκδοση 8 νέων βιβλίων.
6. Την προκήρυξη του πολύ μεγάλου φωτογραφικού διαγωνισμού με θέμα polis πεδίο σε συνεργασία με την κοινωφελή επιχείρηση του δήμου μας και ο οποίος θα αφορά στην πόλη που όλοι ζούμε
7. Την πραγματοποίηση 5 φωτογραφικών εξορμήσεων και περιηγήσεων, καθώς και περιηγήσεις στα όρια του δήμου μας στο πλαίσιο του διαγωνισμού polis πεδίο.

Κλείνοντας επαναλάμβανω πως έχουμε ως όνειρό μας τα παιδιά μας να ζήσουν σε μια καλύτερη Ελλάδα δικαιότερη και ποιοτικότερη, όνειρο που θεωρούμε ότι και εσείς έχετε όπως και την κοινή πεποίθηση ότι εχθρός όλων μας είναι Η ΛΟΓΙΚΗ ΤΟΥ ΔΕΝ ΒΑΡΙΕΣΑΙ ΕΧΕΙ Ο ΘΕΟΣ, ενώ φίλος μας το ΣΥΝ ΑΘΗΝΑ ΚΑΙ ΧΕΙΡΑ ΚΙΝΕΙ!!!